**5-11 класстарның «Тыва дыл», «Төрээн чогаал» эртемнеринге дистанционнуг өөредилге хевиринге кичээлдээринге тайылбыр**

Эргим уруглар!

Школаңарның сайтызында тыва дыл, төрээн чогаал эртеминиң башкызының календарь-тематиктиг планнаашкыны деп эгеде (азы таблицада) айтып каан теманы өөренир расписаниеңер езугаар ай, хүнүн шилээш, ссылказынче базыптыңар. **irnsh.ru– Главная – Дистанционное обучение- «Төрээн чогаал»**. Кижи бүрүзү бодунуң клазын, темазын баскаш, кичээлдеп эгелээр.

Кичээлдиң презентациязында *колонкалыг арын* таваржы берзе, базыпкаш, үн бижидилгезин дыңнаар.



Кичээлдиң презентациязында билигни хынаары-биле тест хевири база таваржы берип болур. Ында айыткан *ссылкаже* базыптарыңарга тестиниң айтырыглары көстүп кээр.



Айтырыгны шын харыылаары-биле бердинген чижек үш харыыдан чаңгызын шилип базар. Тестини кандыг деңнелге күүсеткениңерни компьютерниң арнынга демдек-биле силерни үнелээни көстүп кээр.

Күүсеткен хыналданың демдээн болгаш айыткан онаалганы *тыва дыл, чогаал башкызының эл.почтазынче* чортур.

Класс аайы-биле темаларның онаалгалары база аңгы-аңгы. Ону күүседири силерниң чогаадыкчы чорууңардан дыка хамааржыр.

Чедиишкиннерни күзедивис.